बिथांआ बुंलांबावोदि, जों BTAD आव थानाय कार्बि सुबुंफोरनि थाखाय माब्लाबाबो ST(P) नि दाबि खालामबोआखै, औटनमास काउनचिलफोरखौ भारत संबिजिरनि Article 330(1)(B)(C) खौ नोजोर होनानै दैदेननांगौ जायो आरो जाय सुबुंनि थाखाय औटनमाच काउनचिल दाफुंजादों बिथांमोनि थाखाय बिधान सभा आरो पारलियामेन्टारि मासिफोरखौ थिनानै दोन्नांगौ जायो। बेफोर जाहोननि थाखायनो हारिफोरखौ ST(P) आरो ST(H) खालामनानै होनाय जादों। जुदि BTC Accord नि दफायाव लिरजानायखौ सोदांगोन अब्ला भारतनि संबिजिरखौ सिफायनाय जागोन होन्ना बिथांआ बुङो।